**Notă de fundamentare**

**la proiectul hotărârii Guvernului cu privire la instituirea sărbătorii profesionale „Ziua Antreprenorului”**

|  |
| --- |
| **I. Denumirea autorului şi, după caz, a participanților la elaborarea proiectului** |
| Proiectul hotărârii Guvernului cu privire la instituirea sărbătorii profesionale „Ziua Antreprenorului” este elaborat de către Ministerul Dezvoltării Economice și Digitalizării la propunerea Comisiei economie, buget și finanțe a Parlamentului Republicii Moldova. |
| **II. Condițiile ce au impus elaborarea proiectului de act normativ şi finalitățile urmărite** |
| În semn de recunoaştere a meritelor în muncă ale cetăţenilor, exponenţi ai anumitor profesii, ramuri ale economiei naţionale şi domenii de activitate, se marchează sărbători profesionale, care se stabilesc de către Guvern la propunerea autorităţilor şi instituţiilor publice.Propunerea de instituire a sărbătorii profesionale „Ziua Antreprenorului” vine ca urmare a solicitărilor mai multor asociații de profil. În Republica Moldova există aproximativ 60 mii de întreprinderi, care angajează peste 70% din totalul angajaților din Republica Moldova, sau aproximativ 613 mii persoane. Instituirea sărbătorii profesionale „Ziua Antreprenorului” ar oferi o oportunitate de a menționa și a aprecia contribuția oamenilor de afaceri la progresul economic al Republicii Moldova. Această zi ar servi nu doar ca un prilej de recunoaștere, ci și ca un moment de reflectare asupra sprijinului necesar pe care îl merită antreprenorii în drumul său către succes. Considerăm importantă instituirea acestei zile, în primul rând în semn de respect și recunoștință pentru antreprenorii onești care își dezvoltă afacerile în Republica Moldova, creează locuri de muncă, contribuie la dezvoltarea economică și socială, inclusiv prin plata impozitelor la bugetul public național.Prin instituirea Zilei Antreprenorului, putem inspira și încuraja o nouă generație de antreprenori, evidențiind exemple de succes în comunitatea noastră, promovând cultura antreprenorială și inovațională în rândul tinerilor. De asemenea, această sărbătoare ar oferi oportunitatea de a evidenția politicile și programele guvernamentale destinate antreprenorilor, dar și a îmbunătăți climatul de afaceri din țara noastră. |
| **III. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul de hotărâre nu are ca scop armonizarea legislației naționale cu legislația Uniunii Europene. |
| **IV. Principalele prevederi ale proiectului și evidențierea elementelor noi** |
| Proiectul stabilește instituirea sărbătorii profesionale „Ziua Antreprenorului”, care se va marca anual la data de **27 iunie**.Pentru alegerea datei privind instituirea sărbătorii profesionale "Ziua Antreprenorului" au fost analizați mai mulți factori, inclusiv contextul istoric, evenimentele semnificative din lumea antreprenoriatului, perioada din an, etc. Decisiv s-a dovedit a fi argumentul ca sărbătoarea să fie marcată în temeiul unei decizii adoptate la nivel internațional de către Organizația Națiunilor Unite (ONU).Astfel, se propune ca Ziua Antreprenorului să fie conexă cu Ziua întreprinderilor mici și mijlocii, care se marchează anual la data de 27 iunie în temeiul Rezoluției ONU [A/RES/71/279.](https://undocs.org/A/RES/71/279) Totodată, proiectul va fi discutat cu comunitatea antreprenorială în alegerea datei pentru Ziua Antreprenorului, pentru a asigura o implicare și un sprijin cât mai larg posibil. |
| **V. Fundamentarea economico-financiară** |
| Pentru implementarea Hotărârii de Guvern nu sunt necesare surse financiare suplimentare din bugetul de stat, cheltuielile necesare pentru marcarea sărbătorii fiind suportate în limitele bugetelor aprobate. |
| **VI. Modul de încorporare a actului în cadrul normativ în vigoare** |
| Aprobarea Hotărârii Guvernului nu implică modificarea sau abrogarea altor acte normative. |
| **VII. Avizarea și consultarea publică a proiectului** |
| Avizul privind inițierea elaborării proiectului hotărârii de Guvern poate fi accesat la următorul link: [https://particip.gov.md/ro/document/stages/\*/12402](https://particip.gov.md/ro/document/stages/%2A/12402)În scopul respectării prevederilor Legii nr. 239/2008 privind transparența în procesul decizional, proiectul hotărârii Guvernului urmează a fi supus consultărilor publice în conformitate cu prevederile legale. |
| **VIII. Constatările expertizei anticorupție** |
| Proiectul va fi supus expertizei anticorupție în conformitate cu art. 36 din Legea cu privire la actele normative nr. 100/2017, fiind solicitată efectuarea expertizei anticorupție de către Centrul Național Anticorupție. Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul hotărârii Guvernului. |
| **IX. Constatările expertizei de compatibilitate** |
| Expertiza de compatibilitate nu este necesară. |
| **X. Constatările expertizei juridice** |
| Proiectul hotărârii Guvernului urmează a fi supus expertizei juridice în conformitate cu art. 37 din Legea nr. 100/2017 cu privire la actele normative în procesul desfășurării procesului de avizare. |
| **XI. Constatările altor expertize** |
| Proiectul nu reglementează activitatea de întreprinzător, respectiv nu cade sub incidența normelor privind obligativitatea analizei impactului de reglementare asupra activității de întreprinzător. |

**Secretar de stat Veronica ARPINTIN**